
LIETUVOS RESPUBLIKOS SEIMO
TEISĖS IR TEISĖTVARKOS KOMITETAS

PAGRINDINIO KOMITETO IŠVADA
DĖL LIETUVOS RESPUBLIKOS BAUSMIŲ VYKDYMO SISTEMOS ĮSTATYMO NR. XIV-1197 13 IR 14 STRAIPSNIŲ PAKEITIMO ĮSTATYMO PROJEKTO NR. XIVP-4273

2024-11-06  Nr. 102-P-41 
Vilnius


1. Komiteto posėdyje dalyvavo:  komiteto pirmininkė Irena Haase, komiteto pirmininko pavaduotoja Agnė Širinskienė, nariai:  Gabrielių Landsbergį pavaduojanti Jurgita Sejonienė,  Julius Sabatauskas, Vilius Semeška, Algirdas Stončaitis.
Komiteto biuro vedėja Dalia Komparskienė, patarėjai: Martyna Civilkienė, Jurgita Janušauskienė, Žana Jerochovienė, Rita Karpavičiūtė, Dalia Latvelienė, Irma Leonavičiūtė, Rita Varanauskienė, Loreta Zdanavičienė, vyriausioji specialistė Aidena Bacevičienė, padėjėjos: Meile Čeputienė, Rivena Zegerienė. 
Seimo kanceliarijos Teisės departamento Privatinės teisės skyriaus vyresnioji patarėja Milda Masteikienė,  Vidaus reikalų ministerijos Viešojo saugumo politikos grupės vadovas Darius Domarkas, patarėjas Dainius Cicėnas, Teisingumo ministerijos Bausmių vykdymo politikos grupės patarėjas Rimvydas Laukis,  Lietuvos kalėjimų tarnybos direktorius Mindaugas Kairys.
2. Ekspertų, konsultantų, specialistų išvados, pasiūlymai, pataisos, pastabos (toliau – pasiūlymai):
	Eil.
Nr.
	Pasiūlymo teikėjas, data
	Siūloma keisti
	
Pasiūlymo turinys

	Komiteto nuomonė
	Argumentai, 
pagrindžiantys nuomonę

	
	
	str.
	str. d.
	p.
	
	
	

	1.
	Seimo kanceliarijos Teisės departamentas
2024-11-05
	
	
	
	Įvertinę projekto atitiktį Konstitucijai, įstatymams, teisėkūros principams ir teisės technikos taisyklėms, teikiame šias pastabas.
1.                   Projekto pavadinime turėtų būti patikslintas keičiamo Lietuvos Respublikos bausmių vykdymo sistemos įstatymo (toliau – keičiamas įstatymas) numeris, t y. vietoj numerio „XIV-1197” turėtų būti įrašytas numeris „XIII-1387“ (nes įstatymu Nr. XIV-1197 keičiamas įstatymas tiesiog buvo išdėstytas nauja redakcija).
	Pritarti
	Projekto pavadinimas patobulintas pagal TD pastabą. 
Taip pat komitetas patobulino projekto pavadinimą, atsižvelgiant  į  2 TD pastabą,  ir projektą papildžius nauju straipsniu, keičiančiu BVK 2 straipsnį ( Į pavadinimą įtrauktas papildomas 2 straipsnis).

	2.
	Seimo kanceliarijos Teisės departamentas
2024-11-05
	1
	
	
	2.                   Atsižvelgiant į tai, kad projektu keičiamame įstatyme yra vartojamos ir Lietuvos Respublikos nacionaliniam saugumui užtikrinti svarbių objektų apsaugos įstatyme apibrėžtos sąvokos („nacionaliniam saugumui užtikrinti svarbios įmonės“ bei „nacionaliniam saugumui užtikrinti svarbūs įrenginiai ir turtas“), projektas turėtų būti papildytas nauju 1 straipsniu, kuriuo turėtų būti keičiama keičiamo įstatymo 2 straipsnio 4 dalis, nustatant joje, kad kitos šiame įstatyme vartojamos sąvokos suprantamos taip, kaip jos apibrėžiamos ir Lietuvos Respublikos nacionaliniam saugumui užtikrinti svarbių objektų apsaugos įstatyme.
	Pritarti
	Projektas patobulintas  papildomu 1 straipsniu, o projekto kiti straipsniai atitinkamai pernumeruoti.

	3.
	Seimo kanceliarijos Teisės departamentas
2024-11-05
	2
	
	
	3.                   Atsižvelgiant į tai, kad projekto 1 straipsniu keičiamo įstatymo 13 straipsnio 1 dalyje numatytos sąlygos – atsižvelgti į individualias pažeidėjo savybes bei atsižvelgti į pavojų keliančio objekto savybes, yra ne kumuliatyvios, o alternatyvios (nes esant tik pavojų keliančiam ir nuotoliniu ar autonominiu būdų valdomam objektui, pats pažeidėjas gali būti ir nenustatytas apskritai), šioje dalyje po žodžių „individualias pažeidėjo savybes“ vietoj jungtuko „ir“ rašytini jungtukai „ir (ar)“.
	Pritarti
	Projektas patobulintas

	4.
	Seimo kanceliarijos Teisės departamentas
2024-11-05
	2
	
	
	4.                   Projekto 1 straipsniu keičiamo įstatymo 13 straipsnio 5 dalyje nustatyta, kad fizinė prievarta naudojama tik tada, kai psichinė prievarta buvo neveiksminga arba neįmanoma arba kai bet koks delsimas kelia pavojų bausmių vykdymo sistemos pareigūno ar kito asmens gyvybei, sveikatai arba šio straipsnio 3 ir 4 dalyse nustatytais atvejais. Tuo tarpu šio straipsnio 3 dalies 1 punkte vėl pakartota, kad fizinę prievartą bausmių vykdymo sistemos pareigūnas turi teisę panaudoti saugodamasis ar siekdamas apsaugoti kitus asmenis nuo gresiančio pavojaus gyvybei, sveikatai ar turtui. Vertinant šias nuostatas tarpusavyje, nėra aiškus keičiamo įstatymo 13 straipsnio 5 dalies nuostatos turinio skirtumas (santykis) nuo 13 straipsnio 3 dalies 1 punkte įtvirtinto savarankiško fizinės prievartos panaudojimo pagrindo. Jeigu abejose nuostatose siekiama įtvirtinti tą patį fizinės prievartos panaudojimo pagrindą, siekiant teisinio aiškumo keičiamo įstatymo 13 straipsnio 5 dalyje žodžius „arba kai bet koks delsimas kelia pavojų bausmių vykdymo sistemos pareigūno ar kito asmens gyvybei, sveikatai“ siūlytina išbraukti kaip perteklinius ir klaidinančius. Jeigu vis dėlto abejose nuostatose numatomi savo turiniu skirtingi fizinės prievartos panaudojimo pagrindai, tai reikėtų aiškiai atskleisti.

	Pritarti
	Projektas patobulintas

	5.
	Seimo kanceliarijos Teisės departamentas
2024-11-05
	3
	
	
	Analogiško turinio pastaba taikytina ir dėl projekto 2 straipsniu keičiamo įstatymo 14 straipsnio 3 dalies ir 1 dalies 2 ir 3 punktų bei 2 dalies tarpusavio santykio.
 
	Pritarti
	Projektas patobulintas atsižvelgiant į TD pastabas.



3. Piliečių, asociacijų, politinių partijų, lobistų ir kitų suinteresuotų asmenų pasiūlymai: negauta
4. Valstybės ir savivaldybių institucijų ir įstaigų pasiūlymai: negauta
5. Subjektų, turinčių įstatymų leidybos iniciatyvos teisę, pasiūlymai: negauta
6. Seimo paskirtų papildomų komitetų / komisijų pasiūlymai: negauta
7. Sprendimas : Pritarti komiteto patobulintam įstatymo   projektui XIVP-4273(2) ir komiteto išvadoms, kurioms komitetas pritarė.
[bookmark: _GoBack]8. Balsavimo rezultatai: už – 6, prieš – 0, susilaikė – 0.
9. Komiteto paskirti pranešėjai: Irena Haase, Agnė Širinskienė.
10. Komiteto narių atskiroji nuomonė: nėra

PRIDEDAMA. Komiteto siūlomas įstatymo projektas, jo lyginamasis variantas.

[bookmark: Tekstas12]Komiteto pirmininkė						(Parašas)						Irena Haase


Komiteto biuro patarėja Rita Karpavičiūtė

